V: Regte op 'n huis na egskeiding
As 'n man en vrou klaar geskei en die saak afgehandel is, maar die uitbetaling aan die ander party nog nie afgehandel is nie, het die party wat uit die huis is, nog enige regte op die huis? Mag die persoon wat op trou staan en by die persoon in bly, die betrokke gedeelte verhuur, of toestemming gee dat iemand daar mag inbly?
Deur: .23 Oktober 2020 161 keer gelees
Teen afhandeling van die egskeidingsaksie word dikwels 'n skikkingsooreenkoms geteken waarin die regte en verpligtinge van beide partye uiteengesit word. Meestal sal slegs een van die partye verblyfreg ten opsigte van die eiendom verkry en die ander party sal byvoorbeeld 'n bedrag uitbetaal word.
Die eggenoot wat verblyfreg verkry, sal met die eiendom kan doen wat hy/sy wil, tensy daar anders in die skikkingsooreenkoms bepaal is. Die party wat "uit die huis uit is" sal meestal nie meer seggenskap oor die eiendom hê nie. Indien enige regte ten opsigte van betaling byvoorbeeld aan die party wat die huis verlaat, toegeken word, kan hierdie eggenoot sy/haar regte uiteengesit in die skikkingakte afdwing.